Pink Friday 2 World Tour
רקע והכרזה

ב-29 ביוני 2023, הכריזה מינאז' על צאת אלבום האולפן החמישי שלה Pink Friday 2. שהיה אמור לצאת במקור ב-20 באוקטובר 2023, אך בסופו של דבר נדחה ל-17 בנובמבר. בהודעתה חשפה מינאז' כי סיבוב ההופעות יתחיל "בסביבות הרבעון הראשון של 2024". במהלך שידור חי באינסטגרם ב-11 באוקטובר, היא הצהירה ש"הגישה" וה"תחושה" שלו יהיו "שונות מאוד". היא אמרה: "זה יהיה סיבוב עם הרגשה שונה מאוד, גם אם היית בכל סיבוב שלי שהיה קיים אי-פעם". בסוף אוקטובר, היא הודיעה שהוצאת האלבום נדחתה בסופו של דבר ל-8 בדצמבר 2023; ושפרטי סיבוב ההופעות ייחשפו ב-17 בנובמבר – תאריך ההשקה של האלבום שהוחזר בעבר.
ב-17 בנובמבר, הכריזה מינאז' על תאריכי סיבוב ההופעות של Pink Friday 2 Tour ופרסמה חלק מהלג הראשון שכלל הופעות ב-40 ערים בארצות הברית, קנדה ואירופה. באתר הרשמי שלה וב-Laylo, פלטפורמת מעריצים, יכלו לרכוש כרטיסים מוקדמים. האתר של מינאז' קרס לזמן קצר, דקות לאחר הודעתה. היא הצהירה כי "בערך [שלושים אלף] [משתמשים]" היו בתור הווירטואלי של דף ההרשמה. אלק אלין, מנכ"ל Laylo, חשף באמצעות המדיה החברתית שלו כי היא "גררה את התנועה הגדולה ביותר באתר שראינו אי-פעם בבת-אחת" ו"מאות אלפי מעריצים" נרשמו בתוך השעה הראשונה של ההכרזה. מינאז' חשפה שתאריכים, המקומות ומכירת הכרטיסים לסיבוב ההופעות יוכרזו בדצמבר.
ב-7 בדצמבר, חשפה מינאז' את תאריכי סיבוב ההופעות באירופה באמצעות חשבון הטוויטר שלה, שהחל במאי 2024 במנצ'סטר. המכירה המוקדמת לתאריכים האירופאים זמינה אך ורק למעריצים שנרשמו, ב-8 בדצמבר 2023. הכרטיסים יצאו למכירה ציבורית כללית ב-15 בדצמבר 2023. ב-11 בדצמבר, נחשפו התאריכים בארצות הברית ובקנדה. הלג של אמריקה הצפונית כולל את ההופעות המרכזיות בפסטיבלים Rolling Loud California ו-Dreamville במרץ ואפריל 2024. מחזיקי כרטיס סיטיגרופ קיבלו גישה מוקדמת למכירה ב-12 בדצמבר, ולאחר מכן נערכה מכירה מוקדמת של לייב ניישן אנטרטיינמנט שהתקיימה ב-14 בדצמבר. ב-14 בדצמבר נוספו עוד תאריכים בבוסטון, שיקגו, אמסטרדם ומנצ'סטר עקב ביקוש רב. המכירה הפומבית ללג באמריקה הצפונית החלה ב-15 בדצמבר דרך האתר של מינאז' וטיקטמאסטר. תאריך שני של פריז נוסף ב-18 בדצמבר; הוא יצא למכירה ביום שאחרי. שלוש-עשרה הופעות נוספות הוכרזו ב-16 בינואר 2024.
מכירה מוקדמת של סיטיגרופ לתאריכים באמריקה הצפונית ומכירה מוקדמת של אתר אינטרנט לתאריכים באירופה נערכו ב-16 וב-17 בינואר, לפני המכירה הכללית ב-19 בינואר. בשבועות שלאחר מכן, מינאז' הוכרזה כמבצעת המובילה בתשעה פסטיבלים ברחבי אירופה וצפון אפריקה. תשע ההופעות נוספו כתאריכים לחלק באירופה ובצפון אפריקה. ב-8 בפברואר 2024, מוניקה הודיעה בתוכנית של ג'ניפר הדסון שהיא תשמש כמופע החימום בחלק הצפון אמריקאי של סיבוב ההופעות. ב-26 בפברואר הוכרז תאריך בדבלין. מכירת הכרטיסים למופע הוצעה דרך האתר של מינאז' ב-1 במרץ 2024. ב-24 במאי 2024, מינאז' הכריזה על לג שני בארצות הברית, כולל עשרים-ושנים תאריכים נוספים במדינה, החל מספטמבר. למעריצים ניתנה גישה להירשם למכירת הכרטיסים המוקדמת, שהתקיימה ב-30 במאי, לפני המכירה הכללית ביום שאחרי. ב-25 במאי, מינאז' נעצרה באמסטרדם בחשד להחזקת מריחואנה כשעמדה לעלות על מטוס להופעתה במנצ'סטר. המעצר באמסטרדם והמעצר הקצר הביאו לכך שההופעה ב-Co-op Live במנצ'סטר נדחתה ל-3 ביוני. ב-31 במאי, האמרגן ההולנדי מוג'ו הודיע כי ההופעה השנייה בסיבוב ההופעות באמסטרדם (שתוכנן ל-2 ביוני) בוטל "בשל אירועי [השבוע הקודם]".
ב-7 ביולי, שעות בודדות לפני הופעתה בבוקרשט הומלץ כי תבטל את השתתפותה בשל חשדות ביטחוניים. מינאז' ספגה ביקורת גם מהסיבה שגינתה את מזרח אירופה כמקום מסוכן.
ב-16 באוגוסט, מינאז' הכריזה על הראפרים טייגה, ביה ו-Skillibeng כמופעי החימום שלה לשלב השני של סיבוב ההופעות בארצות הברית, עם השם הנלווה "Gag City Reloaded". הלג כלל רשימת שירים מעודכנת ותלבושות חדשות. מינאז' ביצעה לראשונה מוזיקה מתוך אלבום האולפן השישי שלה Pink Friday 3, שתוכנן במקור כגרסת דלוקס של Pink Friday 2, גם הוא בשם המשנה Gag City Reloaded.